Dodetal styg in Golden Gate-busongeluk | Maroela Media
Hillary Mophethe, woordvoerder van die Vrystaatse departement van polisie, paaie en vervoer, het gesê 40 vroue en twee mans, almal personeellede van die SA Nasionale Weermag, was op die bus.
"Ons verstaan die busbestuurder het beheer verloor oor die bus toe hy nie betyds rem kon trap om 'n draai nie," het Mophethe gesê.
Maroela Media het vroeër berig nege vroue is op die toneel dood en 'n tiende persoon is later in die hospitaal dood.
Maroela Media het bevestiging ontvang dat 'n elfde persoon ook in die hospitaal gesterf het.
"Hulle was op pad na die Basotho- kulturele aktiwiteitsentrum," het Mophethe verduidelik. Dit is nog nie duidelik of dit 'n vrouemaand-geleentheid was wat die vroue sou bywoon nie.
Volgens paramedici op die toneel het die bus teen 'n steilte afgerol.
Reuben Ruiters, hoof van die provinsiale nooddienste, het vroeër aan African News Agency (ANA) gesê nege persone is op die toneel dood en nege is in 'n kritieke toestand na die hospitaal geneem. "Ons het met agt ambulanse en drie reddingsvoertuie reageer. Die beseerde persone is na Bethlehem- Medi-Clinic en Bethlehem- provinsiale hospitaal geneem," het hy gesê.
Een van my aptekers van 3mil was op daai bus. Sy is gelukkig nie beseer nie.
Wat 'n ongelukkige voorval wat, volgens afleidings wat ek maak uit die berig, verhoed kon gewees het deur stadiger te ry. Dit is 'n gebied met heelwat draaie en op- en afdraendes wat jou behoort bewus te maak om versigtig te bestuur. 'n Vrag van 42 mense gee sowat 3 ton lewendige vrag wat dus ook beweeglik is. Op die koop toe word die swaartekrag van die bus met passasiers ook heelwat hoër verplaas a.g.v. die posisies van die sitplekke in die bus teenoor die swaartekrag van 'n leë bus. Vrag veroorsaak ook dat daar vroeër gerem moet word. Hierdie… Lees meer »
Stem volkome saam met jou stelling "Wat-ek-lees"
Ek het nie n kode 14 bestuurslisensie nie. Jy trap nie rem op n draai met n swaarvoertuig ni. Skakel oor na n lae rat voor jy di draaie ingaan sodoende bly jy inbeheer. Bestuurders kry lisensies met voertuie sonder vrag. Sodra hulle slaag en vrag dra, is hulle n gevaarop di pad.